Diari Oficial de la Generalitat Valenciana


Sumari del DOGV 5521, del 28-05-2007 (2007/6574)

RESOLUCIÓ de 18 de maig de 2007, de la Direcció General d'Ensenyament, per la qual es convoquen la fase de centre docent i la fase de la Comunitat Valenciana del VIII Concurs Hispanoamericà d'Ortografia de l'any 2007.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5521

Data del DOGV
:   28-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6574


Data del document
:   18-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * premi cultural
    * ensenyament secundari
    * distinció honorífica
    * lingüística
    * estudiant

RESOLUCIÓ de 18 de maig de 2007, de la Direcció General d'Ensenyament, per la qual es convoquen la fase de centre docent i la fase de la Comunitat Valenciana del VIII Concurs Hispanoamericà d'Ortografia de l'any 2007. [2007/6574]
El Ministeri d'Educació i Ciència, dins del conjunt d'actuacions que du a terme per a millorar la qualitat del ensenyament, i conscient de la rellevància i importància de la vessant escrita de la llengua, l'ortografia, base d'una correcta escriptura, ha considerat necessari potenciar el seu estudi i coneixement, promovent esta iniciativa en col·laboració amb les comunitats autònomes i els centres docents, per això per mitjà de l'ORDE ECI/1325/2007, de 24 d'abril, (BOE de 15 de maig de 2007), ha convocat la fase nacional del VIII Concurs Hispanoamericà d'Ortografia en castellà de l'any 2007, destinat als estudiants que cursen estudis de Batxillerat.
El concurs, té dos fases prèvies a la fase nacional i estes s'han de desenvolupar successivament en el centre docent i en la Comunitat Valenciana en este cas.
Per tot açò, esta Direcció General resol:
Primer
1. Es convoca la fase de centre docent de la Comunitat Valenciana, del VIII Concurs Hispanoamericà d'Ortografia en castellà de l'any 2007.
2. En esta fase podran participar els estudiants dels centres de la Comunitat Valenciana, que prèviament s'hagen inscrit, matriculats durant el curs acadèmic 2007-2008 en segon curs de Batxillerat.
3. Els centres docents de la Comunitat Valenciana que vullguen participar en esta fase de centre docent hauran d'inscriure's per mitjà de la instància el model dels quals es conté en l'annex I d'esta resolució abans del dia 26 de setembre de 2007.
La instància ha de ser enviada a la Direcció General d'Ensenyament, de la conselleria de Cultura, Educació i Esport situada en l'Avinguda de Campanar, 32 districte postal 46942 de València.
4. En esta fase de centre docent, de la Comunitat Valenciana, els centres prèviament inscrits actuaran amb autonomia per a realitzar les proves que, a juí del jurat constituït en el centre, es consideren més convenients per a triar l'estudiant que demostre major i millor coneixement de l'ortografia en castellà. Dit jurat haurà d'estar compost per almenys dos professors de Llengua i Literatura Castellana o si no n'hi ha per un de Llengua i Literatura Castellana i un altre de Llatí o Grec, que hagen impartit classes en segon curs de Batxillerat.
Acabada esta fase, el centre docent comunicarà per mitjà del certificat el model del qual es conté en l'annex II d'esta resolució, a la Direcció General d'Ensenyament, de la conselleria de Cultura, Educació i Esport situada en l'Avinguda de Campanar, 32 districte postal 46124 de València, abans del dia 5 d'octubre de 2007 el nom de l'estudiant guanyador, inscrivint-se per a participar en la següent fase del concurs.
Segon
1. Es convoca la fase de la Comunitat Valenciana del VIII Concurs Hispanoamericà d'Ortografia en castellà de l'any 2007.
2. En esta fase de la Comunitat Valenciana podran participar els estudiants que hagen resultat guanyadors en els seus centres que prèviament s'hagen inscrit, matriculats durant el curs acadèmic 2007-2008 en segon curs de Batxillerat.
3. Es concedirà un primer i un segon premi als dos primers classificats, i gaudiran dels beneficis específics que s'establisquen.
4. L'estudiant que obtinga el primer premi en esta fase de la Comunitat Valenciana, representarà a la Comunitat Valenciana en la tercera fase: fase Nacional, del VIII Concurs Hispanoamericà d'Ortografia en castellà de l'any 2007. Si no n'hi ha, representarà a la Comunitat Valenciana el concursant que obtinga el segon premi.
5. En esta fase de la Comunitat Valenciana la Direcció General d'Ensenyament, de la conselleria de Cultura, Educació i Esport constituirà un jurat que s'ajustarà al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú i respectarà la composició paritària d'acord amb el que establix l'Orde PRE/525/2005, de 7 de març, (BOE de 8 de març de 2005), per la qual es dóna publicitat a l'Acord de Consell de Ministres pel qual s'adopten mesures per a afavorir la igualtat entre dones i hòmens i estarà integrat per cinc membres:
- President: Un Inspector d'Educació.
- Quatre vocals: Pertanyents al cos de catedràtics o de professors d'Ensenyament Secundari de Llengua i Literatura Castellana, que hagen impartit classes en segon curs de Batxillerat.
El secretari del Jurat serà el membre més jove dels quatre vocals.
- El Jurat tindrà la seua seu en la Direcció General d'Ensenyament de la conselleria de Cultura, Educació i Esport situada a València, Avinguda de Campanar, 32 districte postal 46273 de València.
6. El concurs en esta fase de la Comunitat Valenciana consistirà en la proposició per part del Jurat als candidats d'una sèrie de dictats o redaccions amb nivell progressiu de dificultat ortogràfica. Resultaran guanyadors del primer i segon premi els aspirants que a juí del Jurat tinguen el conjunt dels dictats o redaccions escrits correctament.
El concurs podrà ser declarat desert si a juí del Jurat cap aspirant ha realitzat els dictats o redaccions d'una forma correcta.
7. El concurs en esta fase de la Comunitat Valenciana se celebrarà el dia 17 d'octubre de 2007 en els locals de l'institut d'Educació Secundària que a continuació s'indica:
València
IES "Lluís Vives"
C/. Sant Pau, 4
València
d'acord amb el següent horari:
D'11.30 a 12.30 hores: primera part de l'exercici.
De a 13 a 14 hores: segona part de l'exercici.
A l'acabar la primera part de l'exercici hi haurà una pausa de 30 minuts.
El Jurat de la prova prendrà les mesures oportunes perquè durant la pausa, els folis de la primera part de l'exercici estiguen degudament custodiats i garantits tant la identificació, com l'anonimat dels seus autors.
Els estudiants seran convocats a les 11 hores, a fi d'iniciar el concurs puntualment. Una vegada iniciat no s'admetrà a cap estudiant. Hauran d'acudir proveïts del Document Nacional d'Identitat i de bolígraf o ploma de tinta blava o negra.
8. El Jurat d'esta fase de la Comunitat Valenciana serà responsable de garantir l'anonimat dels exercicis. Per a això s'utilitzarà el sistema de codi. Este codi, que consistirà en un nombre que es donarà a cada un dels participants al començar l'exercici, serà l'única identificació que portaren els exercicis.
Els folis en què els estudiants hagen realitzat cada dictat o redacció, que seran diferents per a cada un d'ells, no tindran nom i firma. Estos folis es graparan en l'exterior d'un sobre tancat que contindrà una fotocòpia del full d'inscripció de l'estudiant corresponent. Abans de procedir a tancar el sobre, cada estudiant haurà de firmar la fotocòpia del full d'inscripció davant de la presència del president o secretari del Jurat del concurs, a fi que es puga comprovar la seua identitat. Realitzat este tràmit es tancarà el sobre amb el full d'inscripció de l'estudiant dins i es graparan en el seu exterior els folis dels exercicis.
Els sobres que s'empren en esta operació seran tots del mateix tipus i cap d'ells presentarà en el seu exterior cap signe diferenciador.
Qualsevol signe en els folis en què s'haja realitzat la prova que permeta la identificació de l'autor de l'exercici, suposarà la seua exclusió automàtica.
Després que s'haja posat un codi al sobre que conté el nom de l'estudiant, se separaran els folis del sobre per a poder procedir a la correcció dels exercicis en el més absolut anonimat.
9. El Jurat elaborarà la proposta d'adjudicació d'un primer i segon premi als estudiants, una vegada avaluats tots els exercicis.
Una vegada qualificats tots els exercicis, s'obriran els sobres que contenen els noms i cognoms dels estudiants per a saber el nom del guanyador del primer i segon premi del concurs si és el cas.
El Jurat remetrà la proposta d'adjudicació del primer i segon premi i la llista amb les qualificacions de tots els estudiants presentats, a la Direcció General d'Ensenyament.
La llista amb les qualificacions de tots els estudiants presentats serà exposada en el tauler d'anuncis de l'IES «Lluís Vives» de València, pel president del Jurat.
10. D'acord amb la proposta formulada pel Jurat, el director general Ensenyament, concedirà el primer i segon premi abans del dia 22 d'octubre de 2007, que es notificarà i es publicarà en el Diari Oficial de la Comunitat Valenciana.
11. Esta distinció els serà anotada, als estudiants guanyadors del primer i segon premi, en el seu expedient acadèmic pel secretari del centre en què van realitzar la inscripció i gaudiran dels beneficis específics que s'establisquen.
12. La Direcció General d'Ensenyament es farà càrrec dels gastos de desplaçament dels alumnes i del professor acompanyant que participen en la fase de la Comunitat Valenciana del VIII Concurs Hispanoamericà d'Ortografia de l'any 2007.
Tercer
L'estudiant que obtinga el primer premi en esta fase de la Comunitat Valenciana del VIII Concurs Hispanoamericà d'Ortografia en castellà de l'any 2007, serà inscrit en la tercera fase: fase Nacional, del VIII Concurs Hispanoamericà d'Ortografia en castellà de l'any 2007, en els termes en què s'establix en l'orde ECI/1325/2007, de 24 d'abril. Si no n'hi ha serà inscrit l'estudiant que obtinga el segon premi.
Disposicions Finals
Primera
En tot el no disposat en esta resolució s'aplicaran les normes vigents en matèria de beques i ajudes a l'estudi, considerant-se iniciat el procediment per la present convocatòria.
Segona
La present resolució produirà efecte l'endemà de la seua publicació en el Diari Oficial de la Comunitat Valenciana.
Contra esta resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
València, 18 de maig de 2007.- El director general d'Ensenyament: Josep Vicent Felip i Monlleó.